Newsbook.com.mt jinsab infurmat li t-tonn tal- fish farms f'San Pawl il-Baħar, ma ngħatax ikel biex ma jiżdiedx il-ħmieġ li qed iqanqal ragħbja fost ir-residenti u t-turisti. Sorsi qalu li billi l-ħut ma ngħatax ikel il-bieraħ, daħlu inqas fdalijiet max-xatt fejn is-soltu jinżlu jgħumu n-nies, qrib is-Sirens. "Ninsabu nkwetati aktar minnkom" – sid il- fish farms Ikkuntattjat minn Newsbook.com.mt dwar din l-informazzjoni, sid il- fish farms Charles Azzopardi qal li huma jinsabu iktar inkwetati minna dwar is-sitwazzjoni. La ċaħad u lanqas ikkonferma l-informazzjoni li t-tonn fil-gaġeġ ma ngħatax l-ikel biex ma jiżdiedx il-ħmieġ max-xatt. Talab li nagħtuh ġimgħa ċans biex ikollu f'idejh ir-riżultati ta' analiżi li bagħtu barra minn Malta biex isiru l-istudju fuqu. Residenti u turisti ma jistgħux jgħumu Ir-residenti u t-turisti rrappurtaw li għalkemm illum kien hemm inqas fdalijiet mis-soltu f'wiċċ l-ilma, iżda xorta ma setgħux jinżlu jgħumu f'dawn l-inħawi popolari fis-sajf. Bosta persuni jinsabu rrabjati għal dak li qed isejħu bħala nuqqas ta' azzjoni mill-awtoritajiet għal din il-kwistjoni urġenti . L-Arċisqof Charles Scicluna llum ikkummenta fi tweet dwar il-fatt li f'wiċċ il-baħar deher inqas ħmieġ minn qabel. Il-ħmieġ fil-baħar se jissemma f'laqgħa tal-kunsill Newsbook.com.mt jinsab infurmat li l-kwistjoni tal-ħmieġ mill-għalf tal-ħut tal- fish farms mistennija titqanqal fil-laqgħa ta' għada tal-kunsill lokali ta' San Pawl il-Baħar. Il-bieraħ, Il-Ministeru tal-Ambjent qal ma' Newsbook.com.mt li wara li tħalliet pendenti għal għal ħafna snin, il-problema tat-tniġġiż mill- fish farms ma tistax tissolva mil-lum għall-għada . #td_uid_4_5ee4df10b2f2f .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/SPB_Hmieg_3-80x60.jpg) 0 0 no-repeat} 1 minn 1